lv en lv lv de en en lv lv vec en en it en en en en en it es sl fr lv eo lv lv lv ht lv lv en lv lv en lv lv en lv en lv lv lv lv lv fr ru lv eo ru lv fr ru en en lv lv en en lv lv en lv en en lv lv en lv lv en lv lv lv lv lv lv lv lv lv lv lv lv es lv lv lv lv lv lv lv lv lv lv lv lv en lv lv nl de en en fr de fr fr en en sv fr de de fr fr fr sv en fr en ja fr de fr es nb fr de en en sv de de fr en fr it fr de en fr en lv en
Skaidrojums par karstā ūdens izmaksu kāpumu - Ogres Vēstis Visiem
Aktualitātes, Jaunākajā numurā, Novadu ziņas, Pašvaldībās, Praktiski un noderīgi, Ziņas
Informāciju sagatavoja SIA «Ogres Namsaimnieks»
SIA «Ogres Namsaimnieks» pārvaldīšanā esošo daudzdzīvokļu dzīvojamo māju dzīvokļu īpašnieki, jūlijā saņemot komunālo pakalpojumu rēķinus, konstatējuši, ka ir pieaugusi maksa par karstā ūdens sildīšanu, kā arī karstā ūdens cirkulāciju.
Sadārdzinājums ir tiešā veidā saistīts ar energoresursu cenu kāpumu un izmaiņām siltumenerģijas tarifā, kā arī ar siltumenerģijas sadalījuma metodiku, kas vasaras un ziemas periodos ir atšķirīga.
Siltumenerģijas tarifa izmaiņas ietekmē maksu par karsto ūdeni
Pieaugot šķeldas cenai, sākot ar šā gada 1. jūniju, siltumenerģijas tarifa mainīgā maksa palielinājās par nepilniem 50% – šis sadārdzinājums ir redzams arī komunālo pakalpojumu rēķinos par iepriekšējo mēnesi, kurus iedzīvotāji saņēma jūlijā.
Jūnijā beidzās termiņš iepriekš noslēgtajam ilgtermiņa līgumam par dabasgāzi. Šobrīd SIA «Ogres Namsaimnieks» par dabasgāzi ir noslēdzis jaunu līgumu, un tās cena tirgū ir pieaugusi gandrīz 11 (!) reizes. Iepirktās dabasgāzes sadārdzinājums atspoguļosies rēķinos par jūliju, kurus iedzīvotāji saņems augustā (tarifa mainīgās maksas pieaugums no jūnija uz jūliju – 74%).
Apstiprinātā siltumenerģijas tarifa izmaiņas pa mēnešiem:
Vasarā karstais ūdens maksā dārgāk nekā ziemā
Maksas aprēķins par siltumenerģiju (karstā ūdens sildīšanu, apkuri) vasarā un ziemā atšķiras (saskaņā ar siltumenerģijas sadalījuma ēkās metodiku, kas noteikta Ministru kabineta 2015. gada 15. septembra noteikumos Nr. 524 «Kārtība, kādā nosaka, aprēķina un uzskaita katra dzīvojamās mājas īpašnieka maksājamo daļu par dzīvojamās mājas uzturēšanai nepieciešamajiem pakalpojumiem»). Atbilstoši siltumenerģijas sadalījuma metodikai vasarā maksa par karsto ūdeni ir lielāka nekā ziemā.
Kādēļ dažādās dzīvojamās mājās atšķiras maksa par karsto ūdeni (par kubikmetru)?
Katrā dzīvojamā mājā atšķiras iekšējās sistēmas: tīklu garumi, to izvietojums, cirkulācijas cilpu skaits, izolācijas kvalitāte, kā arī atšķiras tas, cik korekti tiek nolasīti karstā ūdens skaitītāju rādījumi mēneša beigās – visi šie faktori ietekmē karstā ūdens izmaksas.
Vasaras periodā karstā ūdens izmaksas veidojas no dzīvojamā mājā patērētās siltumenerģijas, kas tiek uzskaitīta ar siltumenerģijas skaitītāju ēkas siltummezglā. Atbilstoši ēkas kopējam karstā ūdens patēriņam tiek noteikts, kāds siltumenerģijas apjoms tiek patērēts 1 m3 ūdens uzsildīšanai. Šo vērtību sareizinot ar tarifu, iegūst 1 m3 karstā ūdens izmaksas konkrētā dzīvojamā mājā.
Jāgatavojas apkures sezonai, veidojot uzkrājumus
Šobrīd tiek prognozēts, ka Ogrē par apkuri ziemas periodā būs jāmaksā vismaz divas reizes vairāk nekā iepriekšējā apkures sezonā. Precīza siltumenerģijas maksa apkures sezonai šobrīd nav zināma, jo tarifs vēl var mainīties atkarībā no šķeldas izmaksu izmaiņām, kā arī tad, ja valsts pilnībā vai daļēji kompensēs iedzīvotājiem siltumenerģijas cenu kāpumu.
SIA «Ogres Namsaimnieks» aicina iedzīvotājus jau tagad sākt gatavoties apkures sezonai, veidojot uzkrājumus.
Laikrakstu “Ogres Vēstis Visiem” pērciet preses tirdzniecības vietās vai abonējiet! Pasūtot “OVV” kopā ar “Laimīgo Programmu” – izdevīgāk!
← Par karjeru «Āriņos» iedzīvotājiem joprojām ir daudz neskaidru jautājumu
Laikraksta “Ogres Vēstis Visiem” 7. oktobra numurā:
Ogrē varēs noskatīties Liepājas teātra izrādi „Vilki”
Agnese Pastare: «Skriešana kļūst arvien populārāka»
Bez spiediena tā lieta nekustēs…
APMAKSĀTA PUBLIKĀCIJA. Atklāta vēstule Ogres novada domes priekšsēdētājam Egilam Helmanim Par drošiem un uzticamiem braucieniem ar sabiedrisko autobusu
© 2022 Ogres Vēstis Visiem.
Scroll Scroll Down Plugin Sponsor Scroller Plugins